इस नाटक में डायलोग्स को सीधे २ न बोलकर एक धुन में गया जाता था एवं नृत्य कानताक का एक महत्वपूर्ण हिस्सा था ! !चित्र पटम का इस्तेमाल किया गया था !मुझे याद है कि कृष्ण का विराट स्वरुप दिखाने के लिए मंच पर चार कृष्ण दिखाए गए थे ,जिनमे प्रकाश और संगीत का अद्भुत संयोजन किया गया था .!.वो द्रश्य मन्त्र मुग्ध कर देने वाला था,एक अभूतपूर्व ,अलौकिक चमत्कार था ! मैंने काफी निकट से देखा था उसका प्रभाव !कुछ वक़्त के लिए महसूस हुआ कि हम उसी काल उसी स्थिति में हैं ! मै उस वक़्त मंच पर ही मौजूद थी उस नाटक की एक किरदार के रूप में ! म.प्र.कला परिषद की ओर से जब इस नाटक के लिए चयन हुआ तब खुशी इस बात की थी ,कि पणिक्कर जी जैसे महान नाट्यधर्मी और भारती शिवाजी (जिनका शास्त्रीय नृत्य हम सिर्फ बड़े आयोजनों में देख पाते थे ),के निर्देशन में काम करने का अवसर मिलेगा पर मुझे ये जानकर थोड़ी निराशा हुई थी कि ये नाटक संस्कृत मूल में ही मंचित होना है ,(हिंदी नाटकों की दर्शक संख्या भी मैं जानती थी ...फिर संस्कृत में नाटक होना )लेकिन कीर्ति मंदिर सभाग्रह में दर्शक संख्या (हाउस फुल)और निर्देशन की बारीकियां और नए प्रयोग को प्रत्यक्षतः देखकर मन अभीभूत हो गया !अपने इस अनुभव को मैं जीवन की कुछ गिनी चुनी उपलब्धियों में से एक मानती हूँ !वर्त्तमान में देश भर में कई संस्थाएं ,नाट्य ग्रुप गंभीरता पूर्वक कार्य कर रहे हैं परवेज़ अख्तर का ‘’पटना रंगमंच’’,मूलतः बिहार के संजय उपाध्याय (जो राष्ट्रीय नाट्य विद्ध्यालय से निर्देशन में स्नातक हैं ) के नाट्य समूह और ‘’सफरमैना ’’के संस्थापक-निर्देशक’’अरविन्द गौड़ का नाट्य –दल’’अस्मिता ;बिलासपुर इप्टा ,नाचा थियेटर रायपुर, कला मंदिर ग्वालियर म. प्र.,रंगपीठ मुंबई,’’प्रयोग’’भोपाल,जे.एन.यु.इप्टा, नया थिएटर भोपाल,विवेचना जबलपुर आदि,एवं नई पीढ़ी के निर्देशकों में देवेन्द्र राज अंकुर,उषा गांगुली,मानव कौल,अरुण पांडे,अरविन्द गौड़ आदि नाट्य दल और निर्देशक नए प्रयोग और रंगमंच को एक नई दिशा दे रहे है!